నెహ్రూ బోస్ విభేదాలు మిథ్య | teluguglobal.in My title My title My title
Home COLUMNS నెహ్రూ బోస్ విభేదాలు మిథ్య
నెహ్రూ బోస్ విభేదాలు మిథ్య
స్వాతంత్ర్యానంతరం నేతాజీ సుభాశ్ చంద్రబోస్ కుటుంబ సభ్యులపై గూఢచార శాఖ నిఘా కొనసాగాలని నెహ్రూ ఆదేశించారన్న వాదనను ఆయన కూతురు అనితా బోస్ ఫాఫ్ కూడా అంగీకరించలేదు. 2005లో శ్యాం బెనెగల్ బోస్ పై ఒక సినిమా తీశారు. నేతాజీ అదృశ్యం, ఆయన మృతి వివాదాస్పదమైనట్టే ఈ సినిమా కూడా వివాదం రేకిత్తించింది. మరీ విచిత్రం ఏమిటంటే నేతాజీ నెలకొల్పిన ఫార్వర్డ్ బ్లాక్ పార్టీ వారే ఈ సినిమాను వ్యతిరేకించారు. అసలు బోస్ కు పెళ్లే కాలేదని, ఆయనకు పిల్లలు లేరని ఆ పార్టీ వాదించింది.
1934లో చికిత్స కోసం బోస్ వియన్నా వెళ్లారు. చికిత్స చేయించుకోవడానికి విదేశాలకు వెళ్లేటట్టయితేనే విడుదల చేయడానికి బ్రిటిష్ ప్రభుత్వం అంగీకరించడంతో బోస్ వియన్నా వెళ్లాల్సి వచ్చింది. అప్పట్లో వియన్నా మంచి వైద్య సదుపాయాలకు ప్రసిద్ధి. అక్కడ ఆయన ఒక పుస్తకం రాయాలనుకున్నారు. తన రాత ప్రతి టైప్ చేసి పెట్టడానికి ఒక సెక్రెటరీ కావాలనుకున్నారు. దానికోసం ఒక భారతీయ విద్యార్థి సహాయం తీసుకున్నారు. ఆ విద్యార్థి ఇంగ్లీషు బోధించే వాడు. అక్కడే ఎమిలీ షెంకెల్ ను బోస్ కు పరిచయం చేశారు. వారిద్దరి మధ్య ప్రేమ చిగురించి పెళ్లికి దారి తీసింది. 1942లో ఒక కూతురు పుట్టింది. ఆమే అనితా బోస్ ఫాఫ్. అనితా బోస్ ఫాఫ్ కు నాలుగు నెలలున్నప్పుడు చూడడమే బోస్ తన కూతురిని ఆఖరి సారి చూడడం.
అనితా బోస్ 1960 తర్వాత పది పదిహేను సార్లు భారత్ వచ్చింది. మొట్టమొదటి సారి అనితా బోస్ భారత్ వచ్చినప్పుడు అప్పటి ప్రధాని నెహ్రూ ఆమెను తన ఇంటికి ఆహ్వానించారు. ఆమె నెహ్రూ ఇంట్లో వారం రోజులు ఉన్నారు. నెహ్రూ, తన తండ్రి నేతాజీ రాజకీయ అభిప్రాయాల మధ్య సామ్యం ఉండేదనీ ఇద్దరూ కాంగ్రెస్ లో వామ పక్ష రాజకీయాలకు సంకేతమని అనితా బోస్ అంటారు. సుభాశ్ బోస్ యువజన బ్రిగేడ్లను ఏర్పాటు చేశారు. వాటికి గాంధీ బ్రిగేడ్, నెహ్రూ బ్రిగేడ్ అన్న పేర్లే పెట్టారు. గాంధీ మీద బోస్ కు ఆగ్రహమేమీ లేదు. తాను మాట్లాడే మాటలకు, చేసే పనులకు గాంధీ ఎలా స్పందిస్తారోనని బోస్ ఎదురు చూసే వారు. అయితే బోస్ కు ఉన్న సోషలిస్టు భావాలు గాంధీకి నచ్చేవి కాదు. 1938లో బోస్ కాంగ్రెస్ అధ్యక్షులుగా ఎన్నికయ్యారు. 1939లో రెండో సారి కాంగ్రెస్ అధ్యక్షుడిగా ఎన్నికయ్యారు. అదీ గాంధీ ప్రతిపాదించిన పట్టాభి సీతారామయ్యను ఓడించి బొస్ రెండో సారి కాంగ్రెస్ అధ్యక్షుడయ్యారు. అది గాంధీకి ఏ మాత్రం నచ్చలేదు. చివరకు బోస్ రాజీనామా చేయాల్సి వచ్చింది. ఆ సమయంలో బోస్ తరఫున మాట్లాడింది నెహ్రూయే. బోస్ కాంగ్రెస్ ను వీడి వెళ్లకూడదని భావించే వారు. అయితే నెహ్రూ చేయవలసినంత చేయలేదన్న భావన బోస్ కు ఉండేది. ఎవరైతే గాంధీని "జాతి పిత" అని సంబోధించారో ఆ వ్యక్తే కాంగ్రెస్ ను వీడడానికి కారకుడయ్యారు గాంధీ.
"జై హింద్" అన్న నినాదం నిజానికి బోస్ నడిపిన ఆజాద్ హింద్ ఫౌజ్ వాడిన మాట. ఈ మాటను మాత్రం మనం ఇప్పటికీ వాడుతున్నాం. జాతీయ గీతాన్ని ఎంపిక చేసి ప్రచారంలో పెట్టింది కూడా నేతాజీయే. దాన్ని మొట్టమొదటి సారి హాంబర్గ్ లో ఆలపించారు.
నెహ్రూకు బోస్ కు మధ్య భిన్నాభిప్రాయాలు ఉండొచ్చు కాని విభేదాలు లేవు. "నెహ్రూ ఆలోచనా ధోరణిలో సోషలిజం ఉన్నా ఆయన ఆత్మకు గాంధీ ఇంపైన వారు" అని బోస్ వ్యాఖ్యానించారు. 1939 నుంచి బోస్ బ్రిటిష్ వారిని పారదోలడానికి ఆయుధాలు పట్టడం తప్పు కాదని వాదించేవారు. అదీ నెహ్రూకు అంత అభ్యంతరకరమైన వాదన కాలేదు కాని రెండో ప్రపంచ యుద్ధం అంతం అవుతున్న దశలో అగ్ర రాజ్యాలైన జర్మనీ, జపాన్, ఇటలీ వంటి ఫాసిస్టు దేశాల సహకారం తీసుకోవాలని బోస్ ప్రయత్నించారు. ఆ క్రమంలో ఆయన హిట్లర్, ముస్సోలినీని కూడా కలుసుకున్నారు. నెహ్రూ మొదటి నుంచీ ఫాసిస్టు వ్యతిరేక వైఖరినే అనుసరించారు. సహజంగానే బోస్ ఫాసిస్టుల సహకారం కోసం ఆరాటపడడం నెహ్రూకు నచ్చి ఉండదు. అంత మాత్రం చేత బోస్ ను నెహ్రూ ద్వేషించాడని కాదు. బోస్ విమాన ప్రమాదంలో మరణించారన్న వార్త తెలిసినప్పుడు నెహ్రూ కంట తడి పెట్టుకున్నారు. జపాన్ పర్యటనకు వెళ్లినప్పుడు బోస్ అవశేషాలు ఉన్న రెంకోజీ దేవాలయానికి వెళ్లారు.
బ్రిటిష్ వారు బోస్ ప్రయాణిస్తున్న విమానాన్ని పేల్చేసి ఉంటారన్న వాదనను కూడా అనితా బోస్ ఫాఫ్ ఖండించారు. జపాన్ దాదాపు లొంగి పోయే స్థితికొచ్చినప్పుడు అమెరికా సేనలు తైవాన్ లో ప్రవేశించాయనీ ఒక వేళ విద్రోహమేదైనా జరిగి ఉంటే అది అమెరికా వల్లే జరిగి ఉండొచ్చునని అనితా బోస్ భావించారు.
స్వాతంత్ర్యం తర్వాత వామపక్ష నాయకుల మీద నిఘా కొనసాగింది. నేతాజీ ఆన్న కుమారుడు అమియా బోస్ 1960లలో బెంగాల్ లో వామపక్ష రాజకీయాలలో ప్రసిద్ధుడు. ఆ కారణంగా కూడా బోస్ కుటుంబంపై నిఘా కొనసాగి ఉండొచ్చు. అప్పటి బెంగాల్ ముఖ్యమంత్రి బీ సీ రాయ్ అయినా బోస్ కుటుంబంపై నిఘాకు ఆదేశించి ఉండొచ్చునని జే ఎన్ యూ లో చరిత్ర అధ్యాపకురాలు మృదులా ముఖర్జీ అభిప్రాయపడ్డారు. నేతాజీకి సంబంధించిన ఫైళ్లు అన్నీ బయటపడితే తప్ప అసలు విషయం తేలదు. అంతవరకు నెహ్రూ మీద కసి వెళ్లగక్కే వారిని ఆపడమూ కుదరదు.
nehroo bose vibhedaalu mithya | teluguglobal.in My title My title My title
Home COLUMNS nehroo bose vibhedaalu mithya
nehroo bose vibhedaalu mithya
swaatantryaanantaram netaji subhash chandrabos kutumba sabhyulapai guudachaara saakha nigha konasaagaalani nehroo aadesinchaaranna vaadananu aayana koothuru anita bose faff kuudaa angeekarinchaledu. 2005loo shyaam benegal bose pai oka sinima teesaaru. netaji adrushyam, aayana mruti vivaadaaspadamainatte ee sinima kuudaa vivaadam rekittinchindi. mari vichitram emitante netaji nelakolpina forverd black party vaare ee sinimaanu vyatirekinchaaru. asalu bose ku pelle kaaledani, aayanaku pillalu lerani aa party vaadinchindi.
1934loo chikitsa kosam bose viyanna vellaaru. chikitsa cheyinchukovadaaniki videsaalaku velletattayithene vidudala cheyadaaniki british prabhutvam angeekarinchadamtho bose viyanna vellalsi vachindi. appatlo viyanna manchi vaidya sadupaayaalaku prasiddhi. akkada aayana oka pustakam raayaalanukunnaaru. tana raata prati tipe chesi pettadaaniki oka secretery kaavaalanukunnaaru. daanikosam oka bhaarateeya vidyaarthi sahayam teesukunnaru. aa vidyaarthi ingleeshu bodhinche vaadu. akkade emily shenkel nu bose ku parichayam chesaru. vaariddari madhya prema chigurinchi pelliki daari teesindi. 1942loo oka koothuru puttindi. aame anita bose faff. anita bose faff ku naalugu nelalunnappudu chudadame bose tana koothurini akhari saari chudadam.
anita bose 1960 tarvaata padi padihenu saarlu bharat vachindi. mottamodati saari anita bose bharat vachinappudu appati pradhaani nehroo aamenu tana intiki aahvaaninchaaru. aame nehroo intlo vaaram rojulu unnaaru. nehroo, tana tandri netaji rajakeeya abhipraayaala madhya saamyam undedanee iddaruu congress loo vaama paksha raajakeeyaalaku sanketamani anita bose antaaru. subhash bose yuvajana brigedlanu erpaatu chesaru. vaatiki gaandhi brigade, nehroo brigade anna perley pettaaru. gaandhi meeda bose ku aagrahamemi ledu. taanu matlade maatalaku, chese panulaku gaandhi ela spandistaaroonani bose eduru chuse vaaru. ayithe bose ku unna soshalistu bhaavaalu gaandheeki nachevi kaadu. 1938loo bose congress adhyakshulugaa ennikayyaaru. 1939loo rendo saari congress adhyakshudigaa ennikayyaaru. adhee gaandhi pratipaadinchina pattabhi seetaaraamayyanu odinchi bos rendo saari congress adhyakshudayyaaru. adhi gaandheeki e maatram nachaledu. chivaraku bose rajinama cheyalsi vachindi. aa samayamlo bose tarafuna matladindi nehruye. bose congress nu veedi vellakudadani bhavinche vaaru. ayithe nehroo cheyavalasinanta cheyaledanna bhavana bose ku undedi. evaraithe gaandheeni "jaati pitha" ani sambodhinchaaro aa vyakte congress nu veedadaaniki kaarakudayyaaru gaandhi.
"jai hind" anna ninaadam nijaaniki bose nadipina ajad hind fouse vaadina maata. ee maatanu maatram manam ippatikee vaadutunnaam. jaateeya geetaanni empika chesi prachaaramlo pettindi kuudaa netajiye. daanni mottamodati saari hamberg loo aalapinchaaru.
nehrooku bose ku madhya bhinnabhiprayalu undochu kaani vibhedaalu levu. "nehroo alochana dhoranilo soshalism unna aayana aatmaku gaandhi impaina vaaru" ani bose vyaakhyaaninchaaru. 1939 nunchi bose british vaarini paaradoladaaniki aayudhaalu pattadam tappu kaadani vaadinchevaaru. adhee nehrooku anta abhyantarakaramaina vaadana kaaledu kaani rendo prapancha yuddham antam avutunna dasalo agra raajyaalaina jarmani, japan, italy vanti fasistu deshaala sahakaaram teesukovaalani bose prayatninchaaru. aa kramamlo aayana hitlar, mussolinini kuudaa kalusukunnaru. nehroo modati nunchi fasistu vyatireka vaikharine anusarinchaaru. sahajamgaane bose faasistula sahakaaram kosam aaraatapadadam nehrooku nachi undadu. anta maatram chetha bose nu nehroo dweshinchaadani kaadu. bose vimana pramaadamlo maraninchaaranna vaarta telisinappudu nehroo kanta tadi pettukunnaru. japan paryatanaku vellinappudu bose avasheshaalu unna renkoji devalayaniki vellaaru.
british vaaru bose prayaanistunna vimaanaanni pelchesi untaaranna vaadananu kuudaa anita bose faff khandinchaaru. japan daadaapu longi poye sthitikochinappudu america senalu taivan loo pravesinchaayanii oka vaela vidrohamedaina jarigi unte adhi america valle jarigi undochunani anita bose bhaavinchaaru.
swaatantryam tarvaata vamapaksha naayakula meeda nigha konasagindi. netaji aanna kumarudu amia bose 1960lalo bengal loo vamapaksha raajakeeyaalalo prasiddhudu. aa kaaranamgaa kuudaa bose kutumbampai nigha konasagi undochu. appati bengal mukhyamantri bee see raay aina bose kutumbampai nighaaku aadesinchi undochunani jee en uu loo charitra adhyaapakuraalu mrudula mukharji abhipraayapaddaaru. netajiki sambandhinchina faillu annee bayatapadithe tappa asalu vishayam teeladu. antavaraku nehroo meeda kasi vellagakke vaarini aapadamuu kudaradu.